
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 77
                                                             din 25 aprilie 2019
                    privind transmiterea în folosinţă gratuită a unor bunuri mobile 

                                                   unor unități de învățământ

Consiliul Local al Municipiului Sighişoara, întrunit în ședință ordinară,     

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10.336/10.04.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile art. 555 - 566 din Legea nr. 287/2009 privind Codul civil, republicat, cu modificările şi completările ulterioare;

Luând în considerare și prevederile Legii nr. 1/2011, Legea educației naționale, cu modificările şi completările ulterioare;
Având în vedere prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând şi Raportul de specialitate al Serviciului Tehnic, Investiții - Urmărire Contracte, Monitorizare Servicii de Utilități Publice, înregistrat cu nr. 10.340/10.04.2019, prin care se propune transmiterea în folosință gratuită a unor bunuri mobile unor unități de învățământ, respectiv a 7 (şapte) mese de tenis de exterior unităţilor școlare: Școala Gimnazială "Victor Jinga", Școala Gimnazială "Miron Neagu", Școala Gimnazială "Radu Popa", Școala Gimnazială "Zaharia Boiu", Colegiul Naţional "Mircea Eliade", Liceul Tehnologic nr. 1 și Liceul Teoretic "Joseph Haltrich", îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) lit. c), alin. (5) lit. b), alin. (6) lit. a), pct. 1, 5 și 6, art. 45 alin. (3), art. 115 alin. (1), lit. b) şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,
                                                        H O T Ă R Ă Ş T E:

Art. 1. Se aprobă transmiterea în folosinţă gratuită, pe o durată de 5 ani, cu posibilitate de prelungire, a 7 (şapte) mese de tenis de exterior următoarelor unităţi de învățământ din Municipiul Sighișoara: Școala Gimnazială "Victor Jinga", Școala Gimnazială "Miron Neagu", Școala Gimnazială "Radu Popa", Școala Gimnazială "Zaharia Boiu", Colegiul Naţional "Mircea Eliade", Liceul Tehnologic nr. 1 și Liceul Teoretic "Joseph Haltrich", potrivit anexei, care face parte integrantă din prezenta hotărâre.
Art. 2. Bunurile prevăzute la art. 1 din prezenta hotărâre se vor încredința unităţilor de învățământ în baza unui contract de comodat încheiat între Municipiul Sighișoara și fiecare unitate de învățământ, în parte.

Art. 3. Se mandatează Primarul Municipiului Sighişoara, domnul Mălăncrăvean Ovidiu – Dumitru, împreună cu aparatul de specialitate, cu semnarea contractului de comodat ce se va încheia între Municipiul Sighișoara, în calitate de comodant și fiecare unitate de învățământ mai sus nominalizată, în parte, în calitate de comodatar.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighișoara, Serviciul Tehnic, Investiții - Urmărire Contracte, Monitorizare Servicii de Utilități Publice, Biroul Buget, Contabilitate, Salarizare – Direcția Economică, Biroul Juridic din cadrul Municipiului Sighișoara și fiecare dintre unitățile de învățământ nominalizate potrivit art. 1 din prezenta hotărâre.

Art. 5. Prin grija Secretarului Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.                                            

PREŞEDINTE DE ŞEDINŢĂ,

  

          Marcu Gheorghe       

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Serviciul Tehnic, Investiții - Urmărire Contracte, Monitorizare Servicii de Utilități Publice;
  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic;

  1 ex. Școala Gimnazială "Victor Jinga";

  1 ex. Școala Gimnazială "Miron Neagu";

  1 ex. Școala Gimnazială "Radu Popa";

  1 ex. Școala Gimnazială "Zaharia Boiu";

  1 ex. Colegiul Naţional "Mircea Eliade";

  1 ex. Liceul Tehnologic nr. 1;

  1 ex. Liceul Teoretic "Joseph Haltrich".
17 ex.
B.A. 

